ประกาศ ก.ศป. เรื่องวินัยแห่งการเป็นตุลาการศาลปกครอง

ประกาศ ก

ประกาศ
ก.ศป.
เรื่อง
วินัยแห่งการเป็นตุลาการศาลปกครอง
---------------------

                        อาศัยอำนาจตามความในมาตรา
๒๒ วรรคหนึ่ง แห่งพระราชบัญญัติจัดตั้งศาล
ปกครองและวิธีพิจารณาคดีปกครอง พ.ศ. ๒๕๔๒ ก.ศป.
ออกประกาศไว้ ดังต่อไปนี้
                        ข้อ
๑ ประกาศนี้เรียกว่า "ประกาศ ก.ศป. เรื่อง วินัยแห่งการเป็นตุลาการศาลปก
ครอง "
                        ข้อ
๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป
                        ข้อ
๓ ให้ประธานศาลปกครองสูงสุดรักษาการตามประกาศนี้
                        ข้อ
๔ ให้ ก.ศป. มีอำนาจตีความและวินิจฉัยปัญหาเกี่ยวกับการปฏิบัติตาม
ประกาศนี้

หมวด ๑
                                                          วินัย
                                                    -----------------                                               

                        ข้อ
๕ ตุลาการศาลปกครองต้องประพฤติตนตามวินัยที่กำหนดไว้ในหมวดอย่าง
เคร่งครัด
                        การฝ่าฝืนหรือไม่ปฏิบัติตามวินัยที่กำหนดไว้ในหมวดนี้
ให้ถือว่าเป็นการประพฤติ
ตนไม่สมควร
                        ข้อ
๖ ตุลาการศาลปกครองต้องเคารพและปฏิบัติตามกฎหมายและระเบียบแบบ
แผนของทางราชการอย่างเคร่งครัด
                        การปฏิบัติหน้าที่ราชการโดยจงใจไม่ปฏิบัติตามกฎหมายหรือระเบียบแบบแผนของ
ทางราชการอันเป็นเหตุให้เสียหายแก่ราชการอย่างร้ายแรง
เป็นการกระทำผิดวินัยอย่างร้ายแรง
                        ข้อ
๗ ตุลาการศาลปกครองต้องปฏิบัติหน้าที่ราชการด้วยความซื่อสัตย์สุจริตและ
เที่ยงธรรมและต้องไม่ใช้หรือยินยอมให้ผู้อื่นใช้ตำแหน่งหน้าที่ของตนแสวงหาประโยชน์อันมิชอบ
รวม
ทั้งต้องไม่ยินยอมให้บุคคลในครอบครัวก้าวก่ายการปฏิบัติหน้าที่ของตนหรือของตุลาการศาลปกครอง
อื่น
                        การฝ่าฝืนหรือไม่ปฏิบัติตามวรรคหนึ่ง
เป็นการกระทำผิดวินัยอย่างร้ายแรง
                        ข้อ
๘ ตุลาการศาลปกครองต้องปฏิบัติหน้าที่ด้วยความอุตสาหะ เอาใจใส่
ระมัดระวังมิให้เสียหายแก่ราชการ
และไม่ประมาทเลินเล่อในหน้าที่ราชการ
                        การประมาทเลินเล่อในหน้าที่ราชการอันเป็นเหตุให้เสียหายแก่ราชการอย่างร้าย
แรง เป็นกระทำผิดวินัยอย่างร้ายแรง
                        ข้อ
๙ ตุลาการศาลปกครองต้องไม่รายงานเท็จจริงต่อตุลาการศาลปกครองซึ่งมี
หน้าที่รับผิดชอบเหนือตนขึ้นไป
การรายงานโดยปกปิดข้อความซึ่งควรต้องแจ้งถือว่าเป็นการรายงาน
เท็จ
                        ข้อ
๑๐ ตุลาการศาลปกครองต้องอุทิศเวลาของตนให้แก่ราชการ จะละทิ้งหรือทอด
ทิ้งหน้าที่ราชการมิได้
                        ข้อ
๑๑ ตุลาการศาลปกครองต้องรักษาชื่อเสียงของตนและรักษาเกียรติศักดิ์ของ
ตำแหน่งหน้าที่ราชการของตนมิให้เสื่อมเสีย โดยไม่กระทำการใด
ๆ อันได้ชื่อว่าเป็นผู้ประพฤติชั่ว
                        การประพฤติชั่วอย่างร้ายแรง
เป็นการกระทำผิดวินัยอย่างร้ายแรง
                        ข้อ
๑๒ ตุลาการศาลปกครองต้องอยู่ในกรอบของศีลธรรม และพึงมีความสันโดษ
ครองตนอย่างเรียบง่าย สุภาพ สำรวมกิริยามารยาท มีอัธยาศัย
ยึดถือจริยธรรมและประเพณีอันดีงาม 
ทั้งต้องวางตนให้เป็นที่เชื่อถือศรัทธาของบุคคลทั่วไป
                        ข้อ
๑๓ ตุลาการศาลปกครองต้องช่วยเหลือซึ่งกันและกัน และอำนวยความสะดวก
ในหน้าที่ราชการ
ทั้งห้ามมิให้ดูหมิ่นหรือเหยียดหยามบุคคลใดๆ
                        ข้อ
๑๔ ตุลาการศาลปกครองต้องไม่กระทำการอันเป็นเหตุให้แตกความสามัคคีใน
หมู่ตุลาการศาลปกครองหรือข้าราชการฝ่ายศาลปกครอง
                        ข้อ
๑๕ ตุลาการศาลปกครองต้องรักษาความลับของทางราชการมิให้รั่วไหล และ
ต้องไม่เปิดเผยความลับแก่บุคคลใดซึ่งไม่มีอำนาจหน้าที่ตามกฎหมายที่จะล่วงรู้ความลับนั้น
                        ข้อ
๑๖ ตุลาการศาลปกครองต้องไม่เข้าไปก้าวก่ายหรือแสวงหาประโยชน์จากการ
พิจารณาพิพากษาคดีของตุลาการศาลปกครองอื่น หรือกระทำการใด ๆ
อันเป็นเหตุให้การพิจารณา
พิพากษาคดีของตุลาการศาลปกครองอื่นขาดความเป็นอิสระหรือความยุติธรรม
                        ข้อ
๑๗ ตุลาการศาลปกครองต้องไม่รับทรัพย์สินหรือประโยชน์ใด ๆ อันเกี่ยวเนื่อง
กับการปฏิบัติหน้าที่ของตน จากคู่กรณีหรือบุคคลอื่น
และต้องดูแลให้บุคคลในครอบครัวปฏิบัติเช่น
เดียวกันด้วย
                        การฝ่าฝืนหรือไม่ปฏิบัติตามวรรคหนึ่ง
เป็นการกระทำผิดวินัยอย่างร้ายแรง
                        ข้อ
๑๘ ตุลาการศาลปกครองผู้ใดซึ่งมีหน้าที่รับผิดชอบในงานของศาลปกครองให้
เป็นไปโดยเรียบร้อยว่าตุลาการศาลปกครองในศาลของตนกระทำผิดวินัยตามหมวดนี้
หรือปฏิบัติหน้า
ที่บกพร่องอย่างร้ายแรง หรือหย่อนความสามารถในอันที่จะปฏิบัติหน้าที่ราชการหรือทุจริตต่อหน้าที่
ราชการแต่ไม่ดำเนินการจัดให้มีการสอบสวนข้อเท็จจริงในเบื้องต้น
ให้ถือว่าตุลาการศาลปกครองผู้นั้น
กระทำผิดวินัย

                                                      หมวด ๒
                           การไล่ออกและการให้ออกจากราชการ
                                                -------------------                        

                        ข้อ
๑๙ ก.ศป. อาจมีมติไล่ตุลาการศาลปกครองผู้ใดออกได้ในกรณีที่ตุลาการศาล
ปกครองผู้นั้นกระทำผิดวินัยอย่างร้ายแรงตามข้อ ๖ วรรคสอง
ข้อ ๗ วรรคสอง ข้อ ๘ วรรคสอง ข้อ ๑๑ 
วรรคสอง หรือข้อ ๑๗ วรรคสอง
                        ข้อ
๒๐ ในกรณีที่ตุลาการศาลปกครองผู้ใดกระทำผิดวินัยตามหมวด ๑ แต่ยังไม่ถึง
ขั้นที่จะถูกไล่ออกตามข้อ ๑๙ ก.ศป.
อาจมีมติให้ตุลาการศาลปกครองผู้นั้นออกจากราชการในกรณี
ประพฤติตนไม่สมควรได้ ตามมาตรา ๒๒ วรรคสอง (๑ )

                                                                        ประกาศ
ณ วันที่ ๑๙ ธันวาคม พ.ศ. ๒๕๔๔
                                                                                       อักขราทร จุฬารัตน

ประธานศาลปกครองสูงสุด
                                                                               ประธานกรรมการตุลาการศาลปกครอง

[รก.๒๕๔๔/๑๑๙/๑๕/๒๙ ธันวาคม ๒๕๔๔]

                                                                                                ปรียนันท์/แก้ไข
                                                                                                   ๑๘  /  ๔  / 
๔๕